[{"text_idx": "#000003", "text": "Share this postClose sharing boxTa\u0308ht tegi Tu\u0308rgi-karja\u0308a\u0308rile nimeva\u0308a\u0308rilise sissejuhatuse!TwitterFacebookLinkedIn"}, {"text_idx": "#000005", "text": "Robert Ta\u0308he uus koduklubi Izmiri Arkas pidas eile ja ta\u0308na hooaja esimesed kontrollkohtumised, vastaseks teine medalipretendent Istanbuli Bu\u0308yu\u0308ksehir Belediyesi. Eesti koondise liider sa\u0308ras maailma tippklubide kohtumises oma nime va\u0308a\u0308riliselt."}, {"text_idx": "#000006", "text": "Lisaks sellele, et erinevalt ko\u0303rgest klassist vastasest oli eilne ma\u0308ng Izmirile uue koosseisuga alles esimeseks, mindi vo\u0303o\u0303rsil peetud kohtumisele vastu sisuliselt otse lennujaamast. Izmir kaotas ma\u0308ngu 0:3 (20, 20, 24) ja lisageimi 22:25. Ta\u0308ht oli ku\u0308laliste u\u0308ks va\u0308heseid o\u0303nnestujaid, kes kogus kolme geimiga 13 punkti (lisageimi eestlane ei ma\u0308nginud). Tema efektiivsusna\u0308itaja +9 oli meeskonna parim. 26 to\u0303stest realiseeris Vo\u0303rust pa\u0308rit ma\u0308ngumees 11 (42%), seejuures ei teinud ta ru\u0308nnakul u\u0308htegi lihtviga. Vastuvo\u0303tul sai Ta\u0308ht to\u0308o\u0308d 23 korral, o\u0303nnestumise protsent keskpa\u0308rane 43. Blokist teenis ta kaks punkti, servijoone tagant la\u0308ks kirja 9 u\u0308ritust ja 3 eksimust."}, {"text_idx": "#000007", "text": "Ta\u0308na peetud kordusma\u0308nguks oli jo\u0303udude vahekord muutunud ta\u0308ielikult. Hommikuse videokoosoleku po\u0303hjal viidi ma\u0308ngus sisse korrektuurid ja vo\u0303eti 3:0 (18, 22, 23) vo\u0303it ning oldi vastasest numbritega 25:22 paremad ka lisageimis. Sarnaselt avama\u0308ngule viibisid kolm esimest geimi va\u0308ljakul po\u0303himehed, nende hulgas Ta\u0308ht. Nurgaru\u0308ndaja arvele kogunes 16 punkti, efektiivsusna\u0308itaja +10 oli seejuures kogu ma\u0308ngu parim. 22 to\u0303stest realiseeris Ta\u0308ht 14 (64%, 1 lihtviga), vastuvo\u0303tul oli ta aktsioonis 16 korral ja sai o\u0303nnestumise protsendiks 38. Ta\u0308ht lo\u0303i 2 a\u0308ssa ja tegi 3 serviviga, blokist sedapuhku lisa ei tulnud."}, {"text_idx": "#000008", "text": "Izmiri ru\u0308nnakuliidrid olid Ta\u0308he ko\u0303rval kaks kohalikku supertalenti, 19-aastane Adis Lagumdzija ja 22-aastane Yigit Gu\u0308lmezoglu, kes kogusid vastavalt 17 (+3) ja 17 (+7) ning 10 (+2) ja 15 (+1) punkti. Istanbulile resultatiivseim oli mo\u0303lemas ma\u0308ngus Metin Toy 14 (+7) ja 13 (+5) punktiga."}, {"text_idx": "#000009", "text": "Euroopa ja u\u0308htlasi maailma tugevamate hulka kuuluvas Tu\u0308rgi ko\u0303rgliigas saavutas Izmiri Arkas mullu teise ja Istanbuli Bu\u0308yu\u0308ksehir Belediyesi kolmanda koha. Ta\u0308ht so\u0303lmis Izmiri esiklubiga lepingu mo\u0308o\u0308dunud talvel, avalikuks tehti info aprillis. Eelnevad kolm hooaega esindas eestlane Poola ko\u0303rgliigaklubi Lubini Cuprumit."}, {"text_idx": "#000010", "text": "First matches with @arkas_spor checked \u2714\ufe0f We played 2friendly games against @istanbulbbsk. Yesterday won the hosts but today we got our revenge ? #mymaan #9"}, {"text_idx": "#000016", "text": "Ta\u0308ht ja Belchatow avama\u0308ngu edu ei suutnud hoida ja CEV Cupil finaali ei pa\u0308a\u0308senud"}, {"text_idx": "#000019", "text": "U\u0308leplatsi-Teppan ja ta\u0308isma\u0308ngu-Ta\u0308ht: Eesti mehed aitasid koduklubidel konkurentsis pu\u0308sida"}]